Diari Oficial de la Generalitat Valenciana


Sumari del DOGV 5569, del 02-08-2007 (2007/10426)

ORDE de 31 de juliol de 2007, de la Conselleria de Governació, per la qual es desplega el Decret 100/2007, de 13 de juliol del Consell, pel qual s'aprova el Reglament Orgànic i Funcional de l'esmentada conselleria.
----------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2007/07/31/(1)/dof/vci/html**

### Dades del document

Número de DOGV
:   5569

Data del DOGV
:   02-08-2007

Secció del DOGV
:   I. DISPOSICIONS GENERALS

Número del document
:   2007/10531


Data del document
:   31-07-2007

Organisme emissor
:   Conselleria de Governació

Tipus de document
:   Ordre

Anàlisi jurídica

 Descriptors 

:   * Conselleria de Governació
    * reglament intern
    * administració regional
    * legislació

ORDE de 31 de juliol de 2007, de la Conselleria de Governació, per la qual es desplega el Decret 100/2007, de 13 de juliol del Consell, pel qual s'aprova el Reglament Orgànic i Funcional de l'esmentada conselleria. [2007/10844]  
El Decret de Presidència 7/2007, de 28 de juny, pel qual s'establix l'estructura orgànica de les conselleries de la Generalitat, va establir la creació de la conselleria de Governació.  
Mitjançant el Decret 100/2007, de 13 de juliol, del Consell, es va aprovar el Reglament Orgànic i Funcional de la conselleria de Governació, determinant les funcions que s'atribuïxen als òrgans superiors i al nivell directiu que componen el departament, així com les unitats administratives de superior rang que s'adscriuen a cada un d'ells.   
Per tant, en compliment del que preveuen els decrets anteriorment citats i de conformitat amb el que disposen els articles 28 f) i 65 de la Llei 5/1983 de 30 de desembre del Consell, procedix l'aprovació de l'Orde de desplegament del Reglament Orgànic i Funcional d'esta conselleria i per això,   
ORDENE  
CAPÍTOL I  
Del Gabinet del conseller i del Gabinet Tècnic  
Article 1   
1. El Gabinet del conseller és la unitat de suport, assessorament i assistència immediata al titular del departament. Té al seu càrrec les relacions informatives i amb els mitjans de comunicació, així com el desenvolupament de totes les funcions que encomane el conseller.  
2. El Gabinet Tècnic, amb rang d'àrea, és la unitat administrativa que, sota la dependència directa del titular del departament, exercix les funcions concernents a documentació, publicacions, comunicació i seguiment parlamentari.  
CAPÍTOL II  
De la Secretaria Autonòmica  
Article 2  
A la Secretaria Autonòmica de Governació, sota la dependència directa del conseller, li correspon impulsar i coordinar la consecució dels programes i l'execució dels projectes que exercisquen els centres directius que estiguen davall la seua dependència controlant i supervisant el compliment dels objectius.  
Així mateix, li correspon resoldre els recursos que s'interposen contra les resolucions dels centres directius que estiguen davall la seua dependència i els actes de la qual no esgoten la via administrativa.  
CAPÍTOL III  
De la Sotssecretaria  
Article 3  
Davall la directa dependència del conseller, la Sotssecretaria té encomanades les competències i funcions establides en l'article 69 de la Llei del Consell, aquelles que li atribuïsquen altres normes, les que li encomane el conseller i, en particular, les que expressament s'establixen en l'article 13 del Decret 100/2007, de 13 de juliol, del Consell, pel qual s'aprova el Reglament Orgànic i Funcional de la conselleria de Governació.   
Per a l'execució de les dites funcions, la Sotssecretaria s'estructura en la Secretaria General Administrativa i les unitats que li corresponguen segons s'establix en l'article següent .   
Article 4  
La Secretaria General Administrativa s'estructura en els servicis següents:  
1. Servici de Gestió Administrativa, al qual li corresponen les funcions següents:  
a) Preparar les propostes de les relacions de llocs de treball de la conselleria i les seues actualitzacions.  
b) Tramitar les incidències de personal dels servicis centrals de conselleria  
c) Conservar i custodiar els expedients personals dels empleats públics al servici de la conselleria.  
d) Vetlar pel compliment de la normativa en matèria de personal.  
e) Tramitar els expedients disciplinaris.  
f) Realitzar els estudis i les propostes i actuacions que afecten l'organització dels assumptes generals i del personal de la conselleria.  
g) Vetlar pel funcionament correcte del Registre General d'Entrada i Eixida de documents i de l'arxiu general.  
h) Gestionar els assumptes generals, com ara règim interior, parc mòbil, sense perjuí de les competències que en matèria de parc mòbil té la conselleria d'Economia, Hisenda i Ocupació, així com manteniment d'instal·lacions i altres de similars.  
i) Gestionar adquisicions de material de tipus general, necessari per al funcionament normal en la conselleria.  
j) Tramitar els expedients de responsabilitat patrimonial.  
k) Tramitar reclamacions administratives prèvies a l'exercici d'accions laborals.  
l) Tramitar reclamacions prèvies a l'exercici d'accions civils.  
m) Coordinar els servicis de gestió administrativa de les direccions territorials de la conselleria.  
n) Qualssevol altres funcions relatives a matèria de personal o assumptes generals dels servicis centrals de la conselleria que li siguen encomanades.  
n) Assessorar en la planificació, programació, seguiment i avaluació de les inversions de la conselleria.  
ny) Anàlisi, disseny, determinació i ordenació de criteris en relació amb les contractacions que s'efectuen.  
o) Estudiar, preparar i formalitzar els expedients de contractació de la conselleria.  
p) Elaboració d'informes, propostes de resolució i la resta d'incidències que es deriven dels contractes.  
2. Servici de gestió economicopressupostària, de coordinació i suport tècnic, al qual li corresponen les funcions següents:  
a) Elaboració de l'avantprojecte dels pressupostos de la conselleria.  
b) Tramitar les modificacions pressupostàries.  
c) Tramitar i formalitzar els ingressos que s'originen per les activitats dels distints centres directius de la conselleria.  
d) Control i seguiment de l'execució pressupostària i econòmica de tots els programes pressupostaris de la conselleria i gestionar el corresponent a direcció i servicis generals.  
e) Informar els avantprojectes de llei, projectes de disposicions generals, resolucions o convenis de la conselleria amb repercussió en la despesa pública.  
f) Coordinació i seguiment de les distintes caixes pagadores de la conselleria, així com la comptabilització dels comptes justificatius dels fons de caixa fixa gestionats pels centres directius de la conselleria.  
g) Supervisió de l'activitat de gestió economicopressupostària que realitzen altres unitats de la conselleria.  
h) Tramitar les incidències relatives a la gestió econòmica del personal adscrit al departament.  
i) Qualsevol altra funció relativa a la gestió econòmica o pressupostària.  
j) Gestió de nómines  
k) Coordinar i impulsar la tramitació dels projectes normatius, així com col·laborar amb les direccions generals en la seua elaboració.   
l) Racionalització dels procediments administratius en coordinació amb la resta de departaments de la conselleria.  
m) Assistència tècnica a les direccions generals per a la preparació de convocatòries de subvencions així com per a la implantació de procediments de gestió.  
n) Gestió i coordinació de les oficines d'informació pública de la conselleria.  
ny) Coordinació, seguiment i supervisió i impuls de la tramitació dels convenis de col·laboració i la seua remissió al Registre de Convenis.  
o) Estudi i proposta sobre normalització de documents administratius.  
p) Coordinació dels servicis de traducció-correcció.  
q) Supervisió i revisió dels expedients corresponents als assumptes que s'hagen d'elevar a la Comissió de Secretaria i Sotssecretaria i al Consell per a la seua aprovació o coneixement, preparar l'informe de la sotssecretària i traslladar els acords al centre directiu corresponent de la conselleria.  
r) Tramitació de la publicació de normes i actes de la conselleria en els diaris oficials.  
s) Assistència tècnica i administrativa a la Comissió de Codificació Civil Valenciana, Observatori de Dret Civil Valencià i qualsevol altre organisme adscrit a esta conselleria, sense perjuí que puguen delegar-se estes funcions.  
3. Servici d'informàtica, a què li corresponen les funcions següents:  
a) Direcció i impuls de la informatització dels servicis de la conselleria.  
b) Elaboració i execució dels plans informàtics de la conselleria.  
c) Disseny, programació, implantació i manteniment de les aplicacions i programes informàtics i la coordinació i prestació de l'assistència tècnica necessària a les distintes unitats de la conselleria.  
d) Gestionar la base de dades, xarxes i sistemes informàtics de la conselleria.  
e) Vetlar pel compliment de la normativa sobre tractament de dades de caràcter personal i coordinar les actuacions de la conselleria en estes matèries.  
f) Qualsevol altra funció relativa a sistemes o processos informàtics de la conselleria.  
g) Gestió i coordinació de les oficines d'informació pública de la conselleria.  
CAPÍTOL IV  
De la Direcció General de Seguretat i Protecció Ciutadana  
Article 4  
La direcció general s'estructura en les àrees següents:  
Àrea de Seguretat Pública i Formació. Per al compliment de les funcions assignades en el Decret 100/2007, de 13 de juliol, té assignats els següents servicis.   
1. Servici d'Organització de la Seguretat Pública, amb les funcions següents:  
a) Exercir les competències en matèries de selecció dels policies locals i nomenament de representants de tribunals.   
b) Coordinar la policia local de la Comunitat Valenciana.  
c) Elaborar els informes preceptius de cobertura de funcionaris interins en els cossos de la policia local.  
d) Gestionar els expedients de concessió de distincions i condecoracions al mèrit policial dels cossos de la Policia Local.  
e) Gestionar les actuacions de coordinació dels cossos de la policia local.  
f) Estudiar i elaborar la normativa en matèria de policia local.  
g) Convocar i assistir tècnicament el Gabinet Tècnic de Coordinació de Policies Locals de la Comunitat Valenciana.  
h) Convocar i assistir tècnicament a la Comissió de Coordinació de Policies Locals de la Comunitat Valenciana.  
i) Assessorar en matèria de Policia Local.  
j) Assistir tècnicament i administrativament a la unitat del Cos Nacional de Policia, adscrita a la Comunitat Valenciana.  
k) Coordinar, gestionar i tramitar els assumptes relatius al règim de personal i mitjans de la unitat.  
2. Servici de Formació en Seguretat Pública, amb les funcions següents:  
a) Gestionar i impartir la formació de les policies locals i dels servicis essencials i complementaris d'emergències.  
b) Gestionar i desenvolupar altres activitats formatives en matèria de seguretat pública, emergències i protecció civil.  
c) Gestionar el Registre de Policies Locals.  
3. Servici d'Espectacles que té encomanades les funcions següents:  
a) Emetre l'informe tècnic preceptiu respecte al compliment de les condicions generals tècniques exigides en les llicències.  
b) Tramitar els expedients d'autorització de les activitats i espectacles extraordinaris.  
c) Tramitar els expedients de nomenament i instruccions de la Direcció General de Seguretat i Protecció Ciutadana del President, delegats governatius, assessors i veterinaris de les places de bous.  
d) Tramitar els expedients sancionadors previstos en la Llei 4/2003, de 26 de febrer de la Generalitat, d'Espectacles Públics, Activitats Recreatives i Establiments Públics, així com sobre espectacles taurins.  
e) Tramitar els expedients de reducció o ampliació de l'horari de tancament de la Llei 4/2003, de 26 de febrer de la Generalitat, d'Espectacles Públics, Activitats Recreatives i Establiments Públics.  
f) Tramitar els expedients d'autorització de sessions per a menors d'edat o sales de joventut de la Llei 4/2003, de 26 de febrer de la Generalitat, d'Espectacles Públics, Activitats Recreatives i Establiments Públics.  
g) Tramitar els expedients d'autorització per a la celebració de proves esportives, marxes, marxes ciclistes i altres esdeveniments a què es referix l'annex II, del Reial Decret 1428/2003, de 21 de novembre, pel qual s'aprova el Reglament General de Circulació per a l'aplicació i desenvolupament del text articulat de la llei sobre trànsit i circulació de vehicles de motor.  
h. Tramitar els expedients per a l'expedició del cartell a què es referix la Llei 4/2003, de 26 de febrer de la Generalitat, d'Espectacles Públics, Activitats Recreatives i Establiments Públics.  
i) Inscripció de les empreses i establiments destinats a la realització d'espectacles públics i activitats recreatives, en el registre previst en la Llei 4/2003, sense perjuí de la competència d'altres departaments.   
j) Coordinar amb els òrgans de les direccions territorials amb competències delegades en matèria d'espectacles i establiments públics i activitats recreatives.  
k) Informació i coordinació amb els ajuntaments, en la matèria atribuïda al servici.  
4. Unitat del Cos Nacional de Policia adscrita a la Comunitat  
La Unitat del Cos Nacional de Policia adscrita a la Comunitat depén orgànicament del Ministeri d'Interior i funcionalment de la conselleria de Governació i té al seu càrrec les funcions i atribucions assenyalades en l'article 38.1 de la Llei Orgànica 2/1986 de 13 de març, de Forces i Cossos de Seguretat, i contingudes en l'Acord de Col·laboració subscrit amb el Ministeri de l'Interior a l'empara del que establix el Reial Decret 221/1991, de 22 de febrer, i s'exercix el seu comandament, coordinació i control a través de la direcció de la unitat.  
CAPÍTOL V  
De la Direcció General de Prevenció,  
Extinció d'Incendis i Emergències  
Article 5  
La direcció general s'estructura en l'àrea següent:  
Àrea d'Emergències i Planificació. Per al compliment de les seues funcions té assignats els servicis següents:  
- Servici d'Emergències, amb les funcions següents:  
a) Gestionar la intervenció urgent dels servicis operatius davant de situacions d'emergències.  
b) Organitzar i supervisar el desplegament territorial del Servici d'Emergències de la Generalitat en la Comunitat Valenciana.  
c) Gestionar les aportacions econòmiques de la Generalitat als consorcis provincials de Bombers.  
d) Coordinar les activitats operatives dels consorcis provincials de bombers.  
e) Gestionar l'atenció del Telèfon Únic d'Emergència Europeu 112 Comunitat Valenciana i facilitar als servicis operatius d'urgència i emergència el sistema informàtic i de comunicacions d'utilització comuna.  
f) Facilitar, coordinar i gestionar l'accés dels servicis d'intervenció a la Xarxa de Comunicacions d'Urgències i Emergències de La Generalitat.  
- Servici de Prevenció, amb les funcions següents:  
a) Elaborar i actualitzar els plans de protecció civil.  
b) Informar, avaluar, elaborar plans i assessorar en matèria de prevenció de riscos i realitzar totes les actuacions que foren necessàries per a executar les competències del centre directiu.  
c) Gestionar les labors derivades de la comanda de funcions firmada entre la Generalitat i el Consell de Seguretat Nuclear per a la vigilància radiològica ambiental de l'entorn de la Central Nuclear de Cofrentes, així com la inspecció de les instal·lacions radioactives.  
d) Gestionar les línies de subvenció i els convenis de col·laboració amb les associacions i el voluntariat de Protecció Civil.   
CAPÍTOL VI  
De la Direcció General de Coordinació del Desenvolupament  
 Estatutari i Promoció de l'Autogovern  
Article 7  
Este centre directiu s'estructura en l'àrea següent:  
Àrea de Desenvolupament Estatutari i Promoció de l'Autogovern. Té assignats els servicis següents:  
- Servici de Dret Foral i Seguiment Legislatiu, al qual li corresponen les funcions següents:  
a) Estudi, informe i propostes de desenvolupament estatutari.  
b) Informar i donar suport a l'administració autonòmica de la Comunitat Valenciana en matèria de desenvolupament estatutari i promoció de l'autogovern.  
c) Informar respecte de les mesures previstes en l'article 18 de l'Estatut d'Autonomia, per a fer possible el seu desenvolupament, així com en la resta de casos en què estiguen previstes mesures de dita naturalesa en l'Estatut d'Autonomia.  
d) Estudis, anàlisis comparatives, avaluació i informes sobre Dret Comparat.  
e) Coordinació amb els servicis corresponents de les administracions locals i departaments en què incidisquen les iniciatives legislatives de desenvolupament estatutari.  
f) Documentació, publicacions, comunicació i compilació, així com crear, sistematitzar i custodiar l'arxiu.  
g) Promocionar la investigació i estudi del Dret Foral Valencià.  
h) Promoure les iniciatives legislatives pertinents per a la recuperació i desenvolupament del Dret Foral Civil valencià, i establir els criteris i directrius que permeten l'adaptació a les necessitats socials i econòmiques de la Comunitat Valenciana.   
i) Elaborar els informes necessaris per a donar suport a les dites iniciatives, i incloure les anàlisis pertinents sobre Dret Comparat.  
j) Documentació, publicacions, comunicació i compilació, així com crear, sistematitzar i custodiar l'arxiu.  
k) Gestionar la Comissió de Codificació Civil Valenciana i el seu òrgan assessor corresponent, l'Observatori de Dret Civil Valencià.  
- Servici d'Avaluació, Coordinació i Divulgació, al qual li corresponen les funcions següents:  
a) Estudi, anàlisi i concreció de les competències la transferència o del desenvolupament que es considere necessari.  
b) Col·laboració, preparació, estudi i elaboració dels informes que sustenten les sol·licituds necessàries per a verificar les transferències que es determinen, sempre dins del marc establit en l'article 150.2 de la Constitució Espanyola i conforme al procediment legalment establit.   
c) Preparació dels convenis de col·laboració amb la resta de les administracions en matèria de la seua competència.   
d) Igualment li correspon la funció d'informar, assessorar i donar suport a la representació en la Comissió Mixta de Transferències.   
e) El disseny i seguiment de les campanyes informatives, o de divulgació i imatge, aprofundiment i promoció de la identitat, valors, cultura, història i institucions pròpies de la Comunitat Valenciana, en col·laboració amb els centres directius.  
f) Gestió de les publicacions relacionades amb estos objectius.   
g) Preparació i elaboració d'aquells convenis destinats a la divulgació i la promoció de l'autogovern, així com de la identitat, valors, cultura, història i institucions pròpies de la Comunitat Valenciana.  
h) Elaborar i coordinar plans de formació i divulgació en matèria de desenvolupament estatutari o de promoció d'autogovern.  
i) Igualment es desenvoluparan plans de formació a fi d'impartir cursos en matèria d'autogovern i desenvolupament estatutari en l'ensenyança primària i secundària, en col·laboració amb la conselleria d'Educació.   
j) Estudiar, impulsar i proposar la creació d'organismes i institucions que dimanen de l'Estatut d'Autonomia, així com tots aquells instituts, organismes o centres d'investigació orientats a promoure i desenvolupar l'autogovern, d'acord amb les competències establides en el Reglament Orgànic d'esta conselleria.  
k) Gestionar les competències atribuïdes en matèria de consultes populars i eleccions i, en especial, realitzar el seguiment dels processos electorals.  
l) Elaborar anàlisis estadístiques, estudis comparatius i avaluació de processos electorals i consultes populars.   
m) Realitzar propostes de desenvolupament legislatiu del sistema de consultes populars municipals d'acord amb el legalment establit.  
n) Proposar tècniques que optimitzen el funcionament de les infraestructures i mitjans ofimàtics destinats al seguiment electoral.  
CAPÍTOL VII  
De les direccions territorials  
Article 8  
Dels servicis territorials  
1. En cada una de les capitals de província de la Comunitat Valenciana, hi ha una direcció territorial que actua sota la dependència orgànica de la Sotssecretaria i amb competència en el territori de la respectiva província. Funcionalment les direccions territorials depenen dels distints centres directius de la conselleria segons l'índole de la matèria.  
2. Al capdavant de cada direcció territorial està el director o directora territorial, anomenat pel conseller, que tindrà el caràcter de representant permanent de la conselleria en el seu respectiu territori.  
3. El director o directora territorial és l'òrgan de relació ordinària i regular entre les unitats, centres i dependències territorials i els servicis centrals de la conselleria.  
4. A cada director o directora territorial dins del seu àmbit territorial li correspon l'exercici de les funcions següents:  
- Exercir la direcció de tots els servicis, programes i activitats que exercixen els òrgans, unitats i centres dependents o integrats en la direcció territorial.  
- Vetlar per l'adequat desplegament i execució de les funcions pròpies de la conselleria en el seu àmbit territorial.  
- Exercir les funcions que li atribuïsquen les disposicions vigents, així com les que expressament li deleguen els centres directius competents.  
DISPOSICIÓ FINAL  
La present orde entrarà en vigor l'endemà de la seua publicació en el Diari Oficial de la Comunitat Valenciana.  
València, 31 de juliol de 2007  
El conseller de Governació  
SERAFÍN CASTELLANO GÓMEZ


Còpia Permalink ELI